钦定古今图书集成/明伦汇编/宫闱典/第023卷 > 《慰皇太后表》宋·王安石
## 钦定古今图书集成/明伦汇编/宫闱典/第023卷 > 《慰皇太后表》宋·王安石

臣某言：“威灵有集，方祔于庙祧；感慕无穷，外覃于蛮
貊。伏惟太后比贤任、姒，缵庆涂、莘，祗协孙谋，克襄大
事。地非苍梧之远，势有霸陵之安。唯割至哀，尚膺遐
福。臣备官有守，奔问无阶”云云。

又

臣某言：“宗祏告成，皇灵来燕。凡居覆露，同尽哀摧。伏
惟皇太后协庆涂山，比贤太姒。方正坤仪之位，上同
乾施之仁。虞祔奄终，攀号罔极。冀哀恫之有节，膺福
履之无疆。臣附守州符，阻趋天陛”云云。